Българоезична Уикипедия
Българоезичната Уикипедия е разновидност на Уикипедия на български език, започната на 6 декември 2003 г. Първата статия е Григориански календар в превод от френски език, като приоритет на първите редактори е преводът на интерфейса и на първите помощни страници на български език.

Към юли 2013 г. по брой статии тя е на 36-о място от 285 уикипедии на различни езици. Към    г. същата има  статии. Последните статии, по които се работи, се виждат от препратката Последни промени на менюто вляво на всяка страница.

Начална страница 
Началната страница е входната точка към съдържанието на българоезичната Уикипедия за всички посетители, избрали URL адреса в своя уеб браузър. Тя съдържа следните раздели:

 Въведение
 Портали
 Избрана картинка на деня в Общомедия
 Избрана статия на седмицата
 На днешната дата през
 Знаете ли
 Сродни проекти
 Междуикита
 Съдържание

Организация на съдържанието 

Статиите са разпределени в категории, организирани по теми. Категориите са автоматично създавани и подреждани списъци от заглавията на страниците, причислени към тях.

Освен категориите, по най-интересните теми са създадени и портали. Усилията на група редактори с интереси в някоя обща тема и желание да я развиват съвместно се координират чрез създаване на специална страница – проект. Това не е място за писане на енциклопедични статии, а за организация на авторите в тази категория, за планиране на дейностите им, обмен на източници на информация по темата и обсъждания. Текущите проекти са изброени на Уикипедия:Проект.

Брой статии 
Седем от уикипедиите, класирани преди българоезичната по брой статии, имат по-малко потребители от нея към 28 септември 2009 г., а три, класирани след нея, имат повече. Шест от уикипедиите, класирани преди българската, са успели да създадат и съхранят статиите си с по-малък брой редакции, отколкото българоезичната към същата дата.

Статия номер 100 000 е достигната на 24 май 2010 г. (вж. проект Уикипедия:100 000), а статия номер 150 000 – на 17 юли 2013 г. (вж. проект Уикипедия:150 000). Границата от 200 000 статии е премината през юни 2015 г.; от 250 000 - през март 2019 г. (вж. Статистики за Българоезичната Уикипедия във Външни препратки)

От създаването на Българската Уикипедия до момента са направени  редакции по  страници, от които  са чисти статии.

Потребители 
Уикипедия е едновременно енциклопедия и общност от редакторите, които я създават. Всеки, престрашил се да редактира Уикипедия, е неин редактор. И всеки, който редактира Уикипедия, поема отговорност за приносите си. Същевременно Уикипедия принадлежи на всички нейни читатели и отговорността за създаването и поддръжката зависят от всяко тяхно действие или бездействие. В българската и другоезичните уикипедии потребителите могат да си регистрират потребителското си име с каквато азбука желаят, например кирилица.

В Българоезичната Уикипедия през последните 30 дни са работили  от общо  регистрирани потребители.

Специални групи потребители

Посещаемост

България 
За първото тримесечие на 2013 година, 50,2% от потребителите, посетили Уикипедия от България, са посетили именно българоезичната Уикипедия, а 41% – Уикипедия на английски език. От посещенията на всички езикови версии на Уикипедия, посещенията от България са около 0,3%.

Повече информация: Дял на посещаемост.

Картинки 
Към март 2010 г., Уикипедия на български език ползва картинки, аудио и видеоклипове от Общомедия, споделена библиотека със стотици хиляди файлове със свободен лиценз. Локалното качване на файлове в българската версия не е възможно, а съществуващите файлове постепенно се преместват в Общомедия или заместват със свободни файлове.

Вижте също 
 Статии за Уикипедия
 Текущи съобщения
 Ънсайклопидия (Брадата Уикипедия)

Външни препратки 

 Официална страница във Фейсбук
 Официална група във Фейсбук
 Официален Twitter профил
 Официална страница в Google+
 Пощенски списъци
 Статистики за Българоезичната Уикипедия
 Статистики за Уикипедия
 Специални:Статистика
 Wikipedia:Statistics – статия на английската Уикипедия с най-разнообразна информация за всички уикипедии.
 meta:Списък на уикипедии – статия в Уикимедия Мета-Уики с информация, която включва и данни до последния момент за броя на статиите и друга статистика на различните уикипедии

Български уики-общности
Български енциклопедии
Уикипедия
Български език
Български език
Уебсайтове, стартирани през 2003 година